JUDETUL TIMIS

CONSILIUL LOCAL TIMIŞOARA                                                      APROBAT                                                                                                                      

Direcţia de Asistenţa Socială Comunitară Timişoara                               PRIMAR                                

Serviciul pentru Protecţia Persoanelor cu Handicap                          NICOLAE ROBU

Nr. AS 120137444/09.12.2014

REFERAT

	Privind aprobarea prelungirii Convenţiei şi încheierea unui act adiţional la Convenţia-anexă la H.C.L.M.T. nr.592/19.12.2006, încheiată între Direcţia de Asistenţă Socială Comunitară Timişoara – Serviciul pentru Protecţia Persoanelor cu Handicap şi Regia Autonomă de Transport Timişoara,


Prin H.C.L.M.T. nr. 592/19.12.2006 a fost  aprobată Convenţia de colaborare între Direcţia de Asistenţă Socială Comunitară Timişoara – Serviciul pentru Protecţia Persoanelor cu Handicap şi Regia Autonomă de Transport Timişoara, începând cu data de 01.01.2007. 

Articolul 2 din Convenţia – anexă la H.C.L.M.T nr. 592/19.12.2006 menţionează: ,,Convenţia se încheie pe o perioadă de 1 an, cu posibilitatea prelungirii ei prin acordul părtilor şi cu aprobarea Consiliului Local Timişoara.”

Prin H.C.L.M.T. nr. 481/18.12.2007 s-a aprobat încheierea unui Act adiţional de prelungire, modificare şi completare a  Convenţiei – anexă la H.C.L. nr. 592/19.12.2006, pentru perioada 01.01.2008-31.12.2008. Prin H.C.L.M.T nr. 525/16.12.2008 Convenţia – anexă la H.C.L. nr. 592/19.12.2006 s-a prelungit pe o perioadă de un an, de la data de 01.01.2009 până la data de 31.12.2009. Prin H.C.L.M.T nr. 454/15.12.2009 Convenţia – anexă la H.C.L.M.T. nr.592/19.12.2006 s-a prelungit pe o perioadă de un an respectiv din 01.01.2010 pâna la data de 31.12.2010. Prin H.C.L.M.T. nr. 459/20.12.2010 Convenţia – anexă la H.C.L.M.T. nr.592/19.12.2006 a fost prelungită pentru perioada 01.01.2011-31.12.2011, prin H.C.L.M.T. nr. 391/13.12.2011 Convenţia – anexă la H.C.L.M.T. nr.592/19.12.2006 a fost prelungită  până la data de 31.12.2012, prin H.C.L.M.T. nr. 14/15.01.2013 convenţia fiind prelungită  pentru perioada 01.01.2013-31.12.2013.  Ultima modificare a convenţiei s-a realizat prin Actul adiţional-anexă la H.C.L.M.T. nr.630/16.12.2013, convenţia fiind prelungită şi pentru perioada 01.01.2014-31.12.2014.

             În baza prevederilor art. 8 din Actul adiţional la Convenţia – anexă la H.C.L.M.T. nr. 592/2006 aprobat prin H.C.L.M.T. nr. 481/18.12.2007 care menţionează: ,,Prezenta convenţie poate fi modificată sau completată numai prin acordul scris al părţilor şi după aprobarea Consiliului Local Timişoara. Modificările sau completările aduse de una dintre părţi, vor fi notificate celeilalte părţi cu 30 zile înaintea  supunerii spre aprobarea Consiliului Local Timişoara.” Regia Autonomă de Transport Timişoara a comunicat Serviciului pentru Protecţia Persoanelor cu Handicap Timişoara, prin adresa nr. 19911/28.11.2014 primită şi înregistrată la Serviciul pentru Protecţia Persoanelor cu Handicap Timişoara sub nr. AS 120137310/05.12.2014, necesitatea promovării unui Proiect de Hotărâre privind prelungirea şi modificarea Convenţiei. Astfel RATT menţionează  că “activitatea de transport special se efectuează cu cele 4 microbuze Mercedes Benz Sprinter aflate în proprietatea privată a Municipiului Timişoara, date în administrarea RATT prin H.C.L.M.T nr. 226/10.05.2005. Tariful pentru serviciul de transport special pentru persoane cu handicap cu microbuze Mercedes Benz Sprinter aprobat de Consiliul de Administraţie al RATT  în şedinţa din data de 27.11.2014, este de 5,83 lei/km, exclusiv TVA.

             Având în vedere cele mai sus enunţate propunem prelungirea Convenţiei – anexă la H.C.L.M.T nr. 592/19.12.2006 cu modificările şi completările ulterioare, pe o perioadă de un an, respectiv 01.01.2015-31.12.2015, precum şi modificarea tarifului prevazut, începand cu data de 01.01.2015, care va fi de 5,83 lei/km exclusiv T.V.A. 

Anexăm prezentului referat  adresele nr. 19911/28.11.2014, 19686/26.11.2014 şi 169/27.11.2014 ale Regiei Autonome de Transport Timişoara.

În baza  Legii nr. 215/2001 privind Administraţia Publică Locală;
            Urmare a celor mai sus prezentate

PROPUNEM:

1. A se aproba prelungirea, pe o perioadă de un an, respectiv 01.01.2015-31.12.2015, a Convenţiei  încheiate între Direcţia de Asistenţă Socială Comunitară Timişoara – Serviciul pentru Protecţia Persoanelor cu Handicap şi Regia Autonomă de Transport Timişoara, anexă la H.C.L.M.T nr.592/19.12.2006, cu modificările şi completările ulterioare.

2. Modificarea tarifului  pe km parcurs de la 5,10 lei exclusiv TVA la 5,83 lei/ km exclusiv TVA.

3. A se aproba încheierea unui act adiţional de modificare a Convenţiei – anexă la H.C.L.M.T nr. 592/2006.

Anexă la Hotărârea nr________________ din_______________
ACT ADIŢIONAL

La Convenţia – anexă la H.C.L. nr. 592/19.12.2006 

Între
1. Serviciul pentru Protecţia Persoanelor cu Handicap Timişoara, cu sediul în Timişoara, str. Dorobanţilor, nr.11/A cod fiscal 13251063,  reprezentat prin  doamna Daniela Lung - Şef Serviciu

şi

2. Regia Autonomă de Transport Timişoara, cu sediul în Timişoara, Bv. Take Ionescu, nr.56, cod fiscal 14519505, înregistrată în Registrul Comerţului J/35/3034/1991, reprezentată prin  domnul Ioan Goia - Director General şi d-na Lăscuţ Felicia - Contabil şef, 

S-a convenit la încheierea prezentului act adiţional la Convenţia – anexă la H.C.L. nr.592/2006 privind colaborarea între Direcţia de Asistenţă Socială Comunitară Timişoara – Serviciul pentru Protecţia Persoanelor cu Handicap şi Regia Autonomă de Transport Timişoara pentru realizarea activităţii de transport a persoanelor cu dizabilităţi locomotorii din Municipiul Timişoara:
Art.1. Convenţia – anexă la H.C.L.M.T nr. 592/2006 se prelungeşte pe o perioadă de un an, de la data de 01.01.2015 până la data de 31.12.2015.  

Art.2. Tariful stabilit de Regia Autonoma de Transport Timişoara, potrivit art. 6 din Convenţie, se modifică, începând cu data de 01.01.2015 şi este de 5,83 lei/km, exclusiv TVA.

Art.3. Toate celelalte  clauze ale Convenţiei rămân neschimbate.

Art.4. Prezentul act adiţional s-a încheiat în 4 ( patru ) exemplare, câte două pentru fiecare parte.

